 KATIKA kufanikisha kampeni na juhudi za kufi kisha maji safi na salama kwa kila raia wa Rwanda, serikali imepokea Dola za Marekani milioni 154 (takribani faranga bilioni 136) kutoka Benki ya Maendeleo Afrika (AfDB).Kupitia mradi huo, Shirika la Maji na Usafi Rwanda (WASAC) liko mbioni kusambaza mabomba ya maji kwa watu milioni 1.5 mwaka 2023. WASAC wamepokea fedha nyingine kutoka benki hiyo chini ya programu inayotarajia kunufaisha watu milioni 2.6 mwaka 2023.Akizungumza katika uzinduzi wa mradi huo, Mkurugenzi Mkuu wa WASAC, Aimee Muzora, alisema programu hiyo katika awamu ya kwanza itatekelezwa katika Jiji la Kigali na miji mingine sita kwa gharama ya dola za Marekani milioni 281 iliyotolewa na AfDB.Alisema mradi utagharimu dola za Marekani milioni 400 ili kusaidia wananchi kupata maji safi na salama, hivyo kuboresha maisha yao. Ofisa Miradi wa benki hiyo Rwanda, Haji Mwita, alisema moja ya malengo yao ni kuboresha maisha ya watu wasio na maji.